Pozývame vás na diskusiu o vzdelávacích potrebách rôznych skupín dospelých.
Pozývame vás na podujatie v rámci Týždňa celoživotného učenia - Okrúhly stôl: diskusiu o vzdelávaní dospelých v Bratislavskom kraji, ktoré sa uskutoční v utorok 25. októbra 2022 v priestoroch AINovy, Prostredná ul. 64 vo Svätom Jure medzi 10:00 hod až 12:00 hod.
Na tomto podujatí by sme radi vytvorili priestor na diskusiu o vzdelávacích potrebách rôznych skupín dospelých a hľadali cesty, ako vzdelávanie podporiť, najmä v nadväznosti na novú Stratégiu celoživotného vzdelávania a poradenstva a pripravovaný zákon. Pozývame preto zástupcov vzdelávacích organizácií, knižníc, múzeí, kultúrnych stredísk, spolkov a združení ako i zástupcov samosprávy.
Program:
Úvodné vstupy
Stratégia celoživotného vzdelávania a poradenstva 2021 – 2030
PhDr. Kálmán Petőcz, PhD., Ministerstvo školstva, vedy, výskumu a športu SR (tbc)
Mgr. Monika Korkošová, Ministerstvo školstva, vedy, výskumu a športu SR
Príde po novej Stratégií celoživotného vzdelávania aj nový zákon o vzdelávaní dospelých?
Mgr. Klaudius Šilhár, PhD., prezident Asociácie inštitúcií vzdelávania dospelých v SR
Má byť vzdelávanie dospelých súčasťou verejnej politiky aj na miestnej úrovni?
Mgr. Marta Jendeková, M.A., riaditeľka Academia Istropolitana Nova
Samospráva a vzdelávanie dospelých
PhDr. Veronika Vasilová, PhD., Asociácia kultúrnych a osvetových inštitúcií
Ako môže pomôcť Erasmus+
Ing. Roman Staník, Odbor riadenia projektov Národnej agentúry ERASMUS+,
Slovenská akademická asociácia pre medzinárodnú spoluprácu (tbc)
Diskusné otázky:
- Ktoré inštitúcie by mali mať zastúpenie v Regionálnej rade pre vzdelávanie dospelých?
- Ako naštartovať procesy tvorby regionálnej stratégie vzdelávania dospelých?
- Ako by mohla fungovať regionálna koordinacia?
- Ako zorganizovať lokálny/regionálny festival vzdelávania?
Registrácia na podujatie do 21.10.2022 (kliknite na link)